බලාගෙන යනකොට මාමියා තරම් සිරා පොරක් ලොවෙත් නැත්තේ ය.ලොවි ගහෙත් නැත්තේ ය.මේ රටේ සිටින මුදලට නොවිකුනුණ එකම ක්‍රීඩකයා වන්නේ මාමියා ය.ඒ කාලේ අද තරම් මාමිලාට පෙනී සිටින්නට ඇඩ් නොතිබුන එකත් දැන් මේ ඇඩ් නැගලා යන කාලයේ මාමියා ක්‍රීඩා නොකිරීමත් නම් වෙනම කතාවල් දෙකක් ය.එහෙම නොවුනානම් ඉතින් අනේ මන්දා ය.ඒ කෙසේ වෙතත් 96 මාමියා ඇතුළු කණ්ඩායම බොක්කෙන් ම සෙල්ලම් කළෝ ය.ඒ කාලේ හිච්චි ම හිච්චි එකියක වුව ද ලෝක කුසලානය දිනාගැනීමෙන් අනතුරුව කප් එක උස්සාගෙන මාමිලා පිට්ටනිය පුරා දිව්ව හැටි මට අද වාගේ මතක ය.මේ දැනුත් එය මතක් වෙන විට ඇස් දෙක බොඳ වෙනවා වගේ දැනෙන්නා ය.ඊට පෙර මාමි අපේ මුරලි වෙනුවෙන් අර රොස් එමර්සන්ගේ මූනට ඇඟිල්ල දික් කරමින් ඒ අසාධාරණයට එරෙහි වූ ආකාරය ද අපට කිසි ලෙසකින්වත් අමතක නොවන්නේ ය.එසේ තමන්ගේ ක්‍රීඩකයන් වෙනුවෙන් පෙනී සිටීමේ ශුද්ධ වූ පරම අයිතිය දෙවියන් වහන්සේ විසින් පවරා දී ඇත්තේ මාමිට පමණක් ය.අර කොහෙවත් නැති ඇන්ජි ට එසේ කිරීමට කිසිදු අයිතියක් නැත්තා ය.හැබැයි ඊට පස්සේ 99 දී ලෝක කුසලාන තරඟාවලියේ දී අනිත් රට වලින් බඩ කට පුරා හම්බවුනා වගේ මතකයක් ද මට ඇත්තා ය.එහෙම වුනේ මාමියා ට හිතවත් ඈයන්ට එක හැන්දකිනුත් අනිත් ඈයන්ට එක හැන්දකිනුත් බෙදන්නට යාම නිසා ටීම් එකේ කට්ටිය අසමගි වීම යැයි මේ රට්ටු කියන කතන්දර මම නම් තඹ සතේකට විශ්වාස නොකරා ය.අපේ රටේ එවුන් කවදත් ගුණමකු ය.රටට විරුද්ධව කුමන්ත්‍රණ කරන්නේ ය.එන්ජී ඕ පිල්ලි ය.ඩොලර් කාක්කෝ ය.ඒ වගේ උන් කියන කතා ගණන් ගන්නට ඕනෑම නැත්තෝ ය.එදා අපි පැරදුනේ තිස්තුන් කෝටියක්‌ දෙවියන් අපිත් එක්ක තරහ වීම නිසා හෝ ඕස්ට්‍රේලියන් කාරයන් නීච කුල රොඩී දැහනක්‌ කර ඔයාලාගේ අතපය අදෘශ්‍යමාන විදිහට බැඳ දැමීම නිසා බවට මා තරයේ විශ්වාස කරන්නේ ය.අපේ ගොන්බිම පුවත් පත ඒ කාලයේ තිබුනානම් මා පවසන දෙය ස්ථිර කරනු නොඅනුමානෝ ය.ලංකාවේ ක්‍රිකට් ගැන මාමියා ට ඇත්තේ පුදුමාකාර කැක්කුමක් ය. 2007 කප් එක ගන්නේ ඉන්දියාව බව ද අපේ කොල්ලන්ට ඒ අහලකටවත් එන්න බැරි වෙන බව ද මාමියා ඒ කාලේ කිව්වේ ඒ කැක්කුම නිසා නොව දත් කැක්කුමක් හැදී තිබුන නිසා වෙන්නට පුළුවන් ය.මොකද දත් කැක්කුම් හැදුන විට මිනිස්සුන්ගේ කටින් එක එක ජාතියේ එව්වා පිට වෙන නිසා බව අපේ ආච්චි මාත් එක්ක කියා ඇත්තා ය.ඒ කතාවලින් පස්සේ ද අපේ කොල්ලෝ ගැන මාමියා එක එක එව්වා කිව්වා කියලා මම අසා ඇත්තේ ය.අර ඉන්දියාවේ මොකක්ද මන්දා බඩකඩිත්තුවට අපේ එවුන් යනවා කියා මාමියා දහඅට වන්නමක් නැටුවා ය.